
Įžanga. 


Senato nutarimu spausdinama truinpa metinė Lietuvos Uni- 
versiteto apyskaita, tiksliau — imatrikuliacijos aktas, kurs sudaro 
pirmąją šios apyskaitos dalį, ir viešasis vasario 16 dienos posė- 
dis, kurs sudaro antrąją apyskaitos dalį. Gale pridėtos dvi len- 
telės — Universitetas skaitmenimis. Universiteto mokslo personalo 


darbų sąrašas bus pridėtas prie kitų metų apyskaitos. 


I. 
1928. IX. 15. 


Iškilmingas imatrikuliacijos 
posėdis. 
(1928. IX. 15). 


Posėdy dalyvauja Švietimo Ministeris inž. Šakenis, buv. 
rektorius prof. Romeris, naujas rektorius prof. Jodelė, dekanai 
prof. prof. Čėsnys, Lašas, Leonas, Vasiliauskas, Žemaitis, doc. Jakubė- 
nas, Human. mokslų fakulteto dekano pavaduotojas doc. Augus- 
taitis, sekretorius prof. Pr. Dovydaitis, daug profesorių bei docentų ir 
pilna salė studentų. 

Aktas pradedamas tautos himnu. Po himno buv. rektorius 
prof. Romeris taria keletą žodžių apie praeitus 6-ius Un-to gy- 
vavimo metus. — Šie metai buvo išgyventi ramiai bedirbant mok- 
slo darbą; tai giedros ir darbo metai, be jokių trukdančių įvykių. 
Būta tik malonių įvykių: 1) Lietuvos nepriklausomybės 10 metų 
sukaktuvės, kuriose dalyvavo ir Un-tas, kaip gyva tautos institu- 
cija; 2) Latvių profesorių su Rygos Un-to rektorium atsilankymas, 
turįs didelės kultūrinės reikšmės Pabaltijo valstybių susiartinimui; 
3) Akademinio studentijos gyvenimo žymus susitvarkymas, paro- 
dymas visuomeninio solidarumo ir drausmės jausmo ir jos suėji- 
mas į santykius su užsienių studentija; dėl to rektorius pabrėžia 
stud. Trimako nuopelnus. Paskui prof. Romeris skaito apie at- 
mainas, įvykusias fakultetuose, būtent: 


Atmainos mokslo personalo tarpe: 


Medicinos iakulteto fiziologijos ir fiziologinės chemijos ka- 
tedros ekstraord. prof. Vladas Lašas ir bendrosios patolo- 
gijos bei patologinės anatomijos katedros ektraord. prof. Emilis 
Vinteleris nuo 1928 m. kovo mėn. 28 d. pakelti į ordina- 
rinius profesorius. — 1928 m. rugsėjo mėn. 4 d. mirė Technikos 
iakulteto hidrotechnikos katedros jaun. asist. inž. Eugenijus 
Kurganavičius. 

Fakulteto suteiktieji mokslo laipsniai: 


1) Viliui Storastai Vydūnui Humanitarinių mok- 
slų fakulteto garbės D-ro laipsnis suteiktas 1928 m. gegužės mėn. 
jo 60 m. amžiaus sukaktuvių proga už 30 metų vaisingą darbą 
lietuvių literatūros dirvoj. 

1) Juozapui Lukašekui (Čekoslovakijoj) Evange- 
likų Teologijos fakulteto garbės D-ro laipsnis suteiktas 1928 m. 
gegužės mėn. už gausingus mokslo veikalus ir pasidarbavimą 
evangelikų bažnyčiai. 

3) Broniui Valpitrui Teologijos D-ro laipsnis 1928 m. 
gegužės mėn. 

4) Antanui Tamošaičiui Teisių D-ro laipsnis 
1928 m. gegužės mėn. 


Senato sastatas 1928/9 mokslo metais. 


Rektorius Pranas Jodelė, Technikos fak. ord. pro- 
tesorius; prorektorius Vincas Če pinskis, Matem.- Gam- 
tos fak-to ord. prof.; sekretorius Pranas Dovydaitis, 
Teologijos - Filosofijos fak-to ekstraord. prof. 

Teologijos - Filosofijos fak-to dekanas ord. proi. Blažie- 
jus Čėsnys; e. sekretoriaus p. doc. Vincas Mykolaitis, 

Evangelikų - Teologijos fak-to e. dekano p. doc. Povi- 
las Jakubėnas; e. sekretoriaus p. doc. Kastantinas 
Kurnatauskas. 

Humanitarinių mokslų fak-to dekanas ord. prof. Vincas 
Krėvė -Mickevičius; e. sekretoriaus p. doc. Pranas 
Augustaitis. 

Teisių fak-to dekanas ord. prof. Petras Leonas; se- 
kretorius ekstraord. prof. Vaclovas Biržiška. 

Matematikos - Gamtos fak-to dekanas ekstraord. prof. Zig- 
mas Žemaitis; sekretorius ekstraord. prol. Filypas But- 
kevičius. 

Medicinos fak-to dekanas ord. prof. Vladas Lašas; se- 
kretorius ord. prof. Petras Raudonikis. 

Technikos fak-to dekanas ekstraord. prof. Kazys Vasi- 
liauskas; sekretorius ekstraord. prof. Steponas Kolu- 
paila. 

Baigdamas savo kalbą prof. Romeris užsimena dar apie 
projektuojamąją Un-to reformą, kuri būsianti gyvendoma ne tik- 
tai vyriausybės, bet ir mūsų. Pagaliau rekomenduoja naująjį 
rektorių prof. Jodelę, kaipo nuo pradžių su Un-tu suaugusį pro- 
tesorių, į kurio rankas dabar jis ramiai įteikiąs Un-to naujų metų 
gyvavimo vairą. Prof. Jodelė taria padėkos žodžius proi. Rome- 
riui, apibūdindamas pavyzdžiais jo vaisingą rektoriavimą praei- 
tais metais. 

Švietimo Ministeris kalba apie sumanytąsias Un-to refor- 
mas, kurių tikslas esąs tas, kad Un-tas galėtų dar geriau gyvuot 
ir būtų suderintas su mūsų krašto pajėgumu. Linki Un-tui kilti. 


Rektorius prof. P. Jodelė daro inauguracijos pranešimą apie 
cemento gamybą Lietuvoje. (Jo paskaita įdėta toliau.) 

Un-to Tarybos sekretorius prof. Pr. Dovydaitis perskaito pa- 
vardes Un-tą baigusių ir gavusių diplomus 1927. IX. 15 — 1928, 
IX 15 metais. 

Teologijos-Filosofijos fak-tą baigė: teologijos 
skyrių 31, filosotijos skyrių 18, viso 49. 

Humanitarinių mokslų iak-to istorijos skyrių baigė 2. 

Teisių fak-to teisių skyrių baigė 42. 

Matematikos-Gamtos fak-to baigė: matem.- lizi- 
kos skyrių 4; tizikos- chem. sk. 1, biologijos sk. 1. 

Medicinos fak-tą baigė: medicinos skyrių 21, odonto- 
logijos sk. 6, veterinarijos sk. 3, farmacijos sk. 2. 

Technikos fak-tąbaigė: statybos sk.5, technologijos sk. 4. 

Viso baigusių 149. 

Šiems metams paduota per 1400 prašymų: jų dar ne visi 
"'šspręsti. Tuo tarpu priimta: į Teolog.-Filosotijos (f-tą 
80 tikrųjų studentų ir 14 laisvųjų klausytojų; į Evangelikų— 
Teologijos fak-tą paduoti 7 prašymai, bet dar nespręsti; į 
Humanit. m. fak-tą priimta 211 tikr. stud. ir 3 laisv. klaus.; į 
Teisių fak-tą priimta 269 tikr. stud. ir 10 L. kl; į Matem.- 
Gamtos fak-tą priimta 82 tikr. stud.; į Medic. fak-tą priimta 
129 tikr. stud.; į Techn. fak-tą priimta 108 t. st. 

Dekanai skaito priimtųjų pavardes. Rektorius naujai priim- 
tuosius pasveikina; aktas baigiamas studentų himnu „Gaudeamus“. 


Eilinis Universiteto Tarybos 40-sis posėdis. 


Dalyvauja Un-to Tarybos prezidiumas ir 62 nariai. J. Yčas, 
A. Graurogkas ir Pr. Penkauskas pranešė dėl svarbių priežasčių 
negalį posėdy dalyvauti. 

1. Rektorius referuoja apie reikalą papildyt šių metų Un-to 

sąmatą 108,600 litų. Siūlymas priimtas visų balsais. 

2. Einamieji reikalai: 

a) Buv. Un-to prof. Baloga skundžiasi raštu Tarybai dėl 
nutraukimo sutarties, padarytos su juo Teisių fak-to. Un-to 
Taryba randa šį jo skundą esant nesvarstytiną. 

b) Teisių iak-to dekanas, remdamasis Un-to statuto $ 2, pra- 
šo leisti doc. Jungferiui vienerius metus dėstyti vokiškai ekono 
minių doktrinų istoriją; Taryba nutaria leisti. 

c) Rektorius praneša apie rugsėjo mėn. pradžioj Kaune at- 
silankiusį ir Un-to Senato priimtąjį Belgijos profesorių G. Ch- 
van Langenhove. 

d) Teol.-Filosoiijos iak-to dekanas prašo Tarybą atleisti iš 
reprezentacijų fondo 1.500 litų padengti daliai išlaidų, kurių 
Teol - Filosofijos iak-tas yra turėjęs sąryšy su šiomis dienomis 
įvykusiu šiojo fakulteto kononiškuoju įsteigimu. Taryba dau- 
guma balsų šį prašymą priima. 


Cementas ir jo gamybos sąlygos 
Lietuvoje. 


Profesoriaus Pr. Jodelės vieša paskaita, skaityta 1928 m. rugsėjo mėn. 15 d. 
pradedant rektoriavimą Lietuvos Universitete. 


Pradedant naujus mokslo metus, per iškilmingą imatrikulia- 
cijos aktą, laikydamasis nusistovėjusios tvarkos, Universiteto rek- 
torius daro pranešimą iš savo mokslo srities. Mano specialybė— 
technika, viena jos šaka, būtent —statybos ir mineralinių 
medžiagų technologija. 

Iškilmingų posėdžių pranešimams tinkamiausia tema iš se- 
nųjų laikų laikoma iš bet kurios filosofijos ar visuomenės mokslų 
srities. Ši tradicija susidarė, tur būt, senovėje, kai visas mokslas 
buvo dar neišsišakojęs, neišplitęs, ir vienas mokslininkas galėjo 
visą jį apimti; mokslas ir filosolija buvo vienas tas pats dalykas 
arba betarpiškai surišti su vienas kitu, ir kiekvienas mokslininkas 
buvo ir filosofas. 

Naujieji laikai pasižymi nepaprastu gamtos mokslų ir tech- 
nikos augimu; XVIII šimtmečio ir vėlesnių laikų techniški sura- 
dimai ir jų pritaikinimas industrijai labai paveikė žmonijos gyve- 
nimą, kultūrą, net visuomenės socialinius santykius bei struktūrą. 
Ne veltui XX šimtmetis yra vadinamas „technikos amžium“. 
Be to, šiais demokratijos laikais, kai latitundijos senai jau pa- 
naikintos ir daromi žygiai sumažint didelius dvarus bei kitas 
stambias nuosavybes, bent jų pelningumą sumažint, — šiais tat 
laikais net ir šiaip mokslo žmonėms pradeda daug rūpėti mate- 
rialinė jų būklė ir praktiški technikos klausimai. 

Šitais sumetimais aš ir drįsau pasiimti iškilmingam šios 
dienos posėdžiui techniško turinio temą ir pakalbėt apie cemento 
gamybą. Pagaliau ir dar vienas motyvas paragino mane pasi- 
rinkt šią temą, tai, būtent, portland-cemento suradimo 100 metų 
sukaktuvės (jis. surastas 1824 m., o pirmoji jo gamykla įrengta 
1828 m.). 

Cementas yra pilkų miltelių pavidalo labai svarbi rišamoji 
statybos medžiaga: sumaišytas su smėlių ar žvyru ir vandeniu, 
jis vartojamas, kaip statybos skiedinys, plytoms ar akmenims mūri- 
jant sulipdyti, o su balasto priemaišomis—kaip betonas, gelžbe- 
tonis (su gelež. štangomis ir vielos tinklu) ir kt. į . 

Cementas, jo geriausia rūšis portland-cementas, kaip minė- 
jau, surastas tik prieš 100 metų anglo Aspdin'o; jo gamyba 
ilgai skurdo, ir tik praėjusio šimtmečio paskutiniame ketvirty iš- 
sitobulino bei smarkiai išsiplėtė. O šiuo metu jo gamyba tapo 
milžiniška, būtent, arti 400.000.000 statinių (po 170 kg.) per me- 
tus, ir beveik išstūmė iš apyvartos, ar bent smarkiai sumažino 
kitų rišamųjų statybos medžiagų vartojimą (kalkių, roman-ce- 
mento ir k.). 

Lietuvoje cemento negaminama ir todėl daroma pastangų 
jo vartojimą sumažinti (jį šiek tiek pavaduoja ar kalkėmis, ar 
gipsu ir k.); bet statyba be cemento vistiek negali apsieiti. Sta- 
tistikos daviniais, į Lietuvą importuojama iš užsienių kasmet 
250.000 — 280.000 statinių portland-cemento. Jei cementas būtų 
gaminamas pas mus, tai jo pritaikinimas ir vartojimas dar padi- 
dėtų (žemės ūkio statyboje — tvartų, klojimų grendiniams, čerpėms, 
drenams, kai kurių ūkio trobesių sienoms ir t. t.). Bet ir šiuo 
metu, net šykščiai vartodami portland-cementą, mes išmokam už 
jį užsieniams apie 5.000.000 litų kasmet, o tai labai neigiamai 
atsiliepia mūsų užsienių prekybos balansui. Tad ar negalima būtų 
gaminti portland-cemento Lietuvoje ? 

Portland-cementas gaminamas arba iš tam tikro akmens — 
kalkinio mergelio (jo randame retai; yra Rusijoje Novorosijsko 
apylinkėse, o vietomis Tiroly ir k.), arba, ir tai dažniausiai, iš 
padaryto mergelio, t. y. iš mišinio kalkinių padermių (kreida, 
kalkinės klintys ir k.) su moliu tam tikra proporcija (maždaug 
3—6 dalys kalk. padermių ir 1 dalis molio). Šis naturalus mer- 
gelis, arba išdžiovintas mišinys (padarytas mergelis), smarkiai 
deginamas dideliame karštyje—arti 14509, ir sukepusios masės ga- 
balai (klinkeris) malami į miltelius. Šiomis nekomplikuotomis 
manipuliacijomis cemento gamybu beveik ir pasibaigia; reikalingi 
kai kada tam tikri korektyvai, kaip antai: išlaikymas, klinkerio 
palaistymas arba mažos gipso priemaišos; bet tai jau neesmi- 
nis cemento gamybos dalykas, 0 smulkmenos. 

Kokia portland-cemento cheminė sudėtis? Štai Vokietijos, 
Rusijos ir kitų šalių daugybės cementų analizio davinių: 


CaOt= V Ms 63,5 ?/o (svyruoja tarp 58,5—67,8?/4) 
SB ŽŽ Š „ 18,0—26,0 ,„ 
Algis B a B š s 20— 30, 
Ee505 12422 29, - » 1,5— 45, 
MgO IB 9 8035 
So tri Už, < k 
go a a a p 4 01= 12, 
CO, ir priemaišų . 1,5 „ š „ 8- 30, 


Taip labai svyruojantieji bendro cemento analizio (brutto 
analizio) daviniai dar neduoda galimumo spręst apie jo tikras 
pagrindines sudėtines dalis, apie jų tikrą kiekį. Todėl buvo pa- 
daryta daug pastangų cemento struktūrai surasti; buvo bandyta 
nustatyti jo cheminė formulė, arba tas junginių agregatas, iš ku- 
rio susidaro cemento substancija. Šituo klausimu darbavosi visa 
eilė mokslininkų —Vicat, Fuchs, Michaelis, Newberry, 
Zulkowsky, Le Chatelier, Tornebohm, Erdmenge 
Rohland ir k. Bet jų pastangos nedavė visai aiškių rezultatų: 
nei cemento cheminės formulės, nei aiškaus junginių agregato 
bei jų struktūros nepasisekė galutinai išaiškinti. 

Buvo susirūpinta atskirų junginių santykiais. Michaelis'o 
surastas pastovus santykis tarp kalkių (-- bazinių oksidų) kiekio 
ir rūgštinių oksidų kiekio. Šis santykis, vadinamas cemento „hidro- 
modulis“, reiškiamas formule: 


CaO H 
"SiO, TAI,O,7Fe,0, = (svyruoja tarp 1,8—2,2). 
e 4 i AM SiO, 5! S 
Be to, Kiūhl'is ir k. įvedė „silikomodulį AO, TFe,0, = nuo Žiki 
3,5, o Newberry siūlo dar ir santykį: S 7, 
2 


Michaelis'o ir Kūhlio moduliai duoda nurodymų žalios me 
džiagos tinkamą mišinį cementui sudaryti—kreidos ir molio san- 
tykiui nustatyti. Kadangi žalia medžiaga gryno pavidalo beveik 
nepasitaiko, — kalkinės padermės dažnai turi bent kiek molio ir 
kitų silikatų, arba SiO, priemaišų, 0 molis turi taip pat smėlio 

ir dažnai kalkinio mergelio nepastovų priemaišų kiekį, —tai suda- 
ryti tinkamas cementui mišinys yra gan komplikuotas uždavinys. 
Šio uždavinio sprendimą palengvinti galima šiais sumetimais. 
Turėdami molio ir kreidos analizį, pažymėsim kalkių kiekį krei- 
doj Ki, jų kiekį moly K,, silikatų kiekį (SiO,--Al5O0,--Fes0,) 
kreidoj S,, o jų kiekį moly S,; paėmę hidromudulį 2, galime 
sudaryti lygtį: 

xK,-K, 


„2S,—K; 
5, +S 


ša Ki—2 Sr 


Surandame x, kuris parodo, kiek dalių kreidos reikia primaišyti 
prie vienos dalies molio. Sudarius šitaip mišinį, reikia pažiūrėti, 
kad silikomodulis neišeitų iš leistinų ribų (2—3,5). 

Šis uždavinys pasidaro ypač reikšmingas ir komplikuotas, 
kai žalia medžiaga yra nešvari. O taip yra kaip tik turint reikalo 
su Lietuvos medžiaga; mūsų kreida turi daug SiO,, žymiausia jo 
dalis yra smėlio (dažnai glaukonitinio) pavidalo; mūsų moliai pa- 
prastai taip pat turi labai daug SiO,. Žymi smėlio dalis gali būti 
atplauta (tai pabrangina gamybą), bet smulkiausią smėlį sunku 
atskirti nuo kreidos ir nuo molio, o mišinys gali susidaryti su 
perdideliu SiO, kiekiu. 

Dabar paliesim išdegto cemento (klinkerio) struktūrą drauge 
su jo kietėjimo teorijomis!) Kaip jau buvo minėta, nei cheminio 
analizio, nei sintezio metodais nepasisekė surasti cemento mole- 
kulinės struktūros ar agregatinės jo sudėties, buvo tik konstatuota, 
kad CaO, SiO, Al5O; ir dalimi Fe,O, yra svarbiausios cemento 
sudėtinės dalys; be to, kaip jau sakyta, buvo nustatytas hidromo- 
dulis ir silikomodulis, reguliuojantieji tų dalių santykius. 

Vėliau cemento klinkeriui tyrinėti buvo panaudotas mikros- 
kopas (Le Chatelier, Tėrnebohm ir kt). Šiuo metodu 
cemento klinkery buvo surasti net atskiri mineralai; Tėorne- 
bohm'o pasiūlymu, jie buvo pavadinti: alitas, belitas, celitas ir 
telitas. Išskirti šituos mineralus iš bendros klinkerio masės nepa- 
sisekė, ir todėl jų ypatybės bei cheminė sudėtis tiksliai neišaiškinta. 
Teko operuoti abejotino tikrumo junginiais: SiO;CaO; SiO,2CaO 
SiO, 3CaO; Al,O, 3CaO, kalcio feritais ir kt. 

1! Apie tai jau buvo mano rašyta ir „Technikoje“ (Nr. 3): „Cemento 
kietėjimo teorija“. 


Vokietijos ir Amerikos mokslininkai cemento esmei patirti 
paskutiniaisiais laikais pradėjo naudotis optiškais-termiškais lizikos- 
chemijos metodais. Betyrinėdami trijų komponentų sistemos 
(Ca0—Al50,—Si05) pusiausvyrą, kaitindami elektros krosny, su- 
randa tik kombinacijas (tuos junginius), kurie lydosi tam tikroje 
temperatūroje. Šituos reiškinius, visus junginius atvaizduoja erdvine 
diagrama, iš pagrindinio „koncentracijos trikampio“ taškų pastato 
statmens, ant kurių tam tikrame maštabe pažymi dviejų kompo- 
nentų lydymosi temperatūros punktus, ir juos sujungę gauna kreivą 
paviršių — visos sistemos lydymosi erdvine diagrama (pagal 
Endelcį). 


Deginant paruoštą cemento masę krosny, esant t? arti 
14509, kalkių ir molio mišinys pradeda lydytis ir gaminasi nauji 
cheminiai junginiai, jų kompleksai, arba atskiri mineralai; klinke- 
riui auštant, kai kurie junginiai gali arba kristalizuotis (alitas, 
belitas?), arba sustingt į amoriinę masę, arba susidaryti eutektika. 
Spėliojama, kad cemento esmei susidaryti ir taip pat jo kietėjimo 
procesui vykti svarbiausią vaidmenį vaidina alitas, belitasir amor- 
tinė masė (magma). 


Kitų autorių nuomone, dideliame krosnies karšty (1450 — 
1500*) pasigamina persotintas tirpinys SiO>.3CaO ir Al,O,.CaO 
masėje skysto geležies silikato (lengviausiai lydosi). Šitam lydi- 
niui auštant, žinoma, pirmiau turi išsikristalizuoti kalcio silikatai 
ir aluminatas. 


Turint tokių įvairių ir negiliai pamatuotų nuomonių, tenka 
konstatuoti, kad apie cemento konstituciją tikrų žinių nėra. Ga- 
lima tik pasakyti, kad cemento klinkeris yra komplikuotų silikatų 
ir aluminatų junginių agregatas (konglomeratas), kuris susidaro 
endoterminių reakcijų keliu; jis labai nepastovus, turi vidujinės 
energijos perteklių; susidūręs su vandeniu, jis lengvai hidratuojas 
ir keičiasi. Dabar paprasčiau, gal ir tiksliau, būtų pasakius, kad 
portland-cemento klinkeris yra „kietas tirpinys“ (lydinys) kalkių, 
silicio oksido, alumino ir kt. oksidų arba tarpusavis tirpinys vienų 
junginių (gal CaO) kituose ar amorlinėje. pagrindinėje masėje 
(magmoje); SiO,, būdamas silpnuose junginiuose arba „kietame“ 
tirpiny, susidūręs su vandeniu, lengvai atsipalaiduoja, hidratuojasi 
ir virsta koloidinio tirpinio geliu (drebuliais). 

Kuri yra cemento kietėjimo priežastis, kodėl cemento milte- 
liai, sumaišyti su vandeniu, pradeda kietėti, ir tas kietėjimas, lai- 
kui einant, eina didyn ir per keletą savaičių ar mėnesių cemento 
kietumas pasiekia akmens kietumo? Pirmoji cemento kietėjimo 
teorija buvo sugalvota. prancūzų inžinieriaus mokslininko L e 
Chatelier'o. Sumaišytas su vandeniu cementas hidratuojasi, 
skyla, ir čia vykstanti ši reakcija: 


Si0,3Ca0--4,5HsO0=Si0,Ca02,5H,O0--2Ca(OH),. 


Kalcio oksido hidratas pasišalina susirišdamas su kalcio aluminatu 
(aluminatas pagreitina kietėjimą). Tai esminė šios teorijos dalis. 
Ta teorija su kai kuriomis pataisomis laikėsi ilgus metus, o Ru- 
sijoj bei Prancūzijoje ir iki šiol dar randa šalininkų. Kita dalis 
mokslininkų, ypač vokiečių, surinko daug faktų, kurie Le Chate- 
lier'o teorija nesiduoda išaiškinami, ir vis daugiau kreipiasi prie 
koloidinių procesų cemento kietėjimui išaiškinti (Michaelis ir k.). 
Ir man teko prisidėti savo tyrinėjimais ir bandymais naujai pažiū- 
rai sustiprinti. 


Dabartiniu metu, rodos, daugumas cemento specialistų pri- 
pažino, kad cemento kietėjimo procesą aiškiau galima suprasti 
žiūrint į cemento skiedinį kaip į koloidą; jo kietėjimas turi būti 
aiškinamas iš dalies fiziniais, iš dalies cheminiais procesais. (Ce- 
mentas, sumaišytas su vandeniu, hidratuojasi, pereina skystą fazę 
—gaminasi nauji junginių hidratai. Cemento koloidinis tirpinys 
(SiO> ir metalų hidroksidai) koaguluojasi, virsta geliu — sukre- 
šėjusiais drebuliais; tas gelis kietėja džiūdamas ir priimdamas 
įsiskverbusius kalkių hidrato kristalus, iš dalies CaCO, ir kai kurių 
silikatų (kalcio hidroaluminato). Pro mikroskopą galima pamatyti 
koloidinio audinio pluoštelius, į kurį įsiskverbia kristalų adatėlės 
bei plokštelės, sukrešėjusių koloidų plėnelė apvelka tuos kristalus 
ir saugo juos nuo tirpimo vandeny. 


Reikia pastebėti, kad paskutiniame dešimtmety labai išsi- 
plėtė šlako cementų vartojimas ir surastas būdas gaminti cementą 
iš medžiagos, labai gausingos aluminiu—lydytas cementas. Šitų 
naujų cementų kietėjimo procesai labai panašūs į paprasto port- 
land-cemento kietėjimo reiškinius, bet jų sudėtis labai skirtinga. 
Taigi čia dar nauji faktai, kurie susilpnina poziciją Le Chatelier'o 

ir k. autorių, dėjusių pastangų vien cheminėmis reakcijomis iš- 
reikšti cemento kietėjimo procesus!). 

Trumpai susipažinę su tinkama cementui gaminti medžiaga, 
su jos sudėtimi ir kietėjimo priežastimi, kalbėsim apie cemento 
gamybos Lietuvoje kūrimą. 

Dar 1908 m. mano buvo pradėta Lietuvoj ieškoti tinkamos 
cementui gaminti medžiagos. Šiaurinės Lietuvos daly esantieji 
kalkinių klinčių klodai man atrodė mažoki ir ne visai tinkami 
savo sudėtimi cementui gaminti (jie turi daug cementui kenks- 
mingos magnezijos priemaišų); kreidos klodai Nemuno krantuose 
Kauno apylinkėje sunku išnaudoti: geležinkelis, plentas ir aukštas 
Fredos kalnas sudaro didelių kliūčių šiai kreidai eksploatuoti. 
1909 m. mano buvo surasti kreidos klodai Merkio upės krantuose 
tarp Valkininkų ir Varėnos. Ištyrus pasirodė, kad šitie kreidos 
klodai savo kokybe ir kiekybe tinka cemento fabrikacijai. 


Pamerkio kreidos ir molio analiziai. 
atplaut.kreida molis 


Gal BLS 4,99; 
ie 3 
BE 1 A daBų 
EE5O3 4 AS 48, 
MEDIS, Ža 
Šarm ir gips: + 1 085 213 
CO EO 144495 T. 


Nupirkau ties Pamerkio kaimu 19 ha žemės su kreidos 
klodais ir buvo suorganizuota „Pasitikėjimo Bendrovė“ (joje da- 
lyvavo: D-ras J. Basanavičius, inž. T. Naruševičius, agr. J. Ma- 
siulis, Čepulis, Pajeda, Dubinskis ir aš). 1912—13 m. buvo pa- 
statytas nedidelis cemento fabrikas su šachtine Šneiderio tipo kro- 
snimi ir 1913 m. pradėtas cementas gaminti. Nors cemento ga- 
myba su taip mažu kapitalu (svetimtaučių į Bendrovę nepriėmėm), 
be meistrų, per trumpą laiką (1914 m. dėl karo teko ji sustabdyti) 
pilnai išsiplėsti negalėjo, bet praktikoje ji parodė, jog iš Lietu- 


1) Paprastos kalkės nuo kai kurių koloidų priemaišų įgyja hidraulinių 
ypatybių. D-ras J. Basanavičius man pasakojo, kad jis skaitęs, jog Budapešto 
tilto murinėms atramoms statyti su kalkėmis maišę kiaušinius — dar tuomet 
portland-cemento nebuvo. 


Lietuvos Universitetas. 2 

vos medžiagos gali būti pagamintas geras cementas. Pirmutinės 
ne visai ištobulintos gamybos cemento partijos buvo paleistos 
statybon ir davė gerų rezultatų. Karo metu, net ir po karo, ce- 
mento likučius išsivežiojo apylinkės gyventojai: iš jo pasistatė 
trobesių pamatus, rūsis, klojimų grendinius ir t. tt Nors cemen- 
tas buvo jau apgedęs (pragulėjęs 4— 6 metus), darbai atlikti ne- 
itaisyklingai, vogčiomis, bet pamatai, rūsys ir grendiniai laikos 
puikiausiai. Ir laboratoriniai šio cemento tyrinėjimai, net ir už- 
sieniuose, davė patenkinamų rezultatų. 

Suardyto mūsų cemento fabriko griuvėsiai (mašinos karo 
metu išvežtos okupantų, o inventoriaus likučiai išvalkioti gyven- 
tojų) ir kreidos klodai dabar liko anapus demarkacijos linijos. 
Tenka pasidairyti ir paieškoti kitos tinkamos vietos cemento fa- 
brikui statyti. Kaip jau anksčiau buvo sakyta, cemento gamybą 
galima būtų pradėti tik ant kreidos klodų, nes mūsų kalkinės 
klintys ne visai tam reikalui tinka (gal jos tiktų roman-cementui 
gaminti). 

1921 m. Žemės Ūkio Ministerijos man buvo pavesti Lietu- 
vos geologiniai tyrinėjimai, kuriuose man daugiausia rūpėjo ce- 
mentui gaminti medžiaga. Buvo dar kartą ištirti Nemuno kran- 
tuose išsikišę kreidos klodai, buvo surasti mergeliuotos kreidos 
klodai Jesios krantuose (4—5 km. nuo Kauno) ir surasta naujų 
kalkinio tuio klodų Nemunaičio apylinkėse (abiejuose Nemuno 
krantuose). Bet šitie klodai, atskirai paimti, nesudaro tokio me- 
džiagos ištekliaus, kad galima būtų cemento fabrikas steigti. Ce- 
mentui gaminti medžiagų taip pat buvo ieškota inž. Trečioko ir 
net svetimų inžinierių. 1927 ir 1928 metais Finansų Ministerija 
davė lėšų mūsų Universiteto Matematikos-Gamtos fakulteto geo- 
loginiams tyrinėjimams; buvo pagilinti jau žinomų klodų tyrinė- 
jimai ir patirti mažiau žinomi klodai. Nors tyrinėjimai dar ne- 
baigti, bet jau ir dabar galima matyti, kad vien Skirsnemunės 
apylinkėse užtektų kreidos vidutiniam cemento fabrikui. Jei vienoj 
vietoj (sakysim, Skirsnemunėj) kreidos išteklius pasirodytų mažo- 
kas, tai nesunku būtų atvežti kreidos iš kitų vielų pigiu Nemuno 
vandens keliu, nes Nemuno krantuose, kaip jau žinoma, yra ke- 
letas vietų su kreidos ar tufo klodais (Jesios, Marvos krantuose, 
ties Nemaniūnais, Nemunaičiu irk.). Tat žalios medžiagos pakanka- 
mumo klausimą galima laikyti išspręstu teigiamai. Turint galvoj, 

kad mūsų krašto kreida turi labai daug priemaišų smėlio ir amor- 
tinio SiO>, tai, darant analizius ir organizuojant gamybą, reikalinga 
ypačiai susirūpinti šitos medžiagos plovimu ir tinkamo molio 
parinkimu (kad neturėtų per daug SiO,). 

Štai kai kurių mūsų Statybos medžiagų laboratorijoje tyrinėtų 
medžiagų analiziai: 


TED Skirsnem. neplauta kreida 

CaO). D 1 pav. 45,0 2 pav. 43,3 
SiO2 . 5,2 16,9 18,8 
Al,O, 1,0 1,1 1,6 
Fes0, 14 1,3 2.0 
MEO 0,4 0,6 0,6 
CO--H5 r k „408 35,1 23,7 

Molis iš Fredos 

Palemono šlaito 

durp. molis 

S,0, 52,8 54,6 

Al50, 20,0 20,4 

Fe,O, 7,6 8,8 

CaO . 12 17 

MgO „20 1,5 

Sarm. . ž „142 2,1 

4 CO,, H, ir k... . 10,9 9,8 


Kokį kreidos išteklių galima laikyti pakankamą? Šio klau- 
simo (klodų dydžio) sprendimas pareina nuo fabrikos didumo. 
Atskirų Rusijos ir Vokietijos cemento fabrikų metinė gamyba 
šiaip svyruoja. 

Fabrikuose su šachtinėmis krosnimis 50.000—600.000 stati- 
nių per metus. Fabrikuose su sukamomis krosnimis 150.000 — 
1.500.000 statinių per metus. Mažiau nurodyto minimumo ce- 
mento gamyba būtų netobula ir iinansiniu atžvilgiu neracionali 
—perbrangi. Labai didelių šios rūšies fabrikų nepatartina statyti, 
nes tokios sunkios ir pigios prekės, kaip cementas, plytos ir kt., 
neišlaiko tolimo transporto; be to, jų tolimo transporto išlaidos 
taip pat gali sunkiai atsiliepti produkto kainai. 

Lietuvoje, kaip jau buvo sakyta, suvartojama arti 280.000 
statinių, o statybai padidėjus, suvartotų dar daugiau. Tat Lietuvai 
reiktų 2 —3 cemento fabrikų su gamyba 150.000— 200.000 statinių, 
jei atsirastų tinkamos tam reikalui žaliavos. Cemento fabrikui 
įkurti pirmoji būtina sąlyga — surasti pakankamai tinkamos žalia- 

vos klodų ir, svarbiausia, kalkinių padermių, nes molio reikalinga, 
palyginant, neperdaug, o trūkstant jo galima atsivežti kad ir iš 
toliau. 

Kiek žaliavos būtų reikalinga įsteigti ceinento fabrikui, pav., 
su 200.000 statinių gamybos per metus? Kadangi kalkinis akmuo 
arba kreida deginami nustoja 409/,—45'4 savo svorio (išsiskiria 
angliarūgštė, išgaruoja vanduo), tai manoma, kad kalkinių pa- 
dermių reikia turėti kiek daugiau (bent 1,2—1,3 kartų) negu 
projektuojamas cemento kiekis (neskaitant molio priemaišų). Tat 
norint pagaminti 200.000 stat., arba 34 000 tonų, cemento, reikia 
suvartoti 40.800 tonų kreidos; skaitant 1094 nuostolių (svarbiausia 
smėlio atplovimas), gaunama kreidos 45.000 t., arba 25,000 kub. 
metrų (skaitant lyg. svor. 1,7—2,0). Jei klodo storumas 2—3 m., 
tai metinei gamybai reikės maždaug 1 ha ploto. 

Cemento fabrikas, kaip ir kitos įmonės, projektuotinas bent 
30 metų (kad galima būtų amortizuoti įrengimas). Taigi tokiam 
cemento iabrikui reikalinga kreidos klodų bent 30 ha (žinoma, 
jei klodai storesni, tai plotas gali būti atitinkamai mažesnis). 

Kai medžiagos cementui gaminti tinkamumo ir pakankamu- 
mo klausimas bus galutinai išspręstas, tai teks susirūpinti kuro 
klausimu. Cementui degti paprastai vartojamas akmens anglis 
ir koksas; jo eikvoja 2290/,—259/, gaminamo cemento kiekio; tat 
projektuojamam mūsų vienam fabrikui tektų suvartoti kasmet arti 
8500 tonų anglio, ir jis tektų vežti iš užsienių. 

Pritaikinimas cementui degti kitokio kuro, sakysim, durpių 
arba gazogeneratorinių dujų (pagamintų iš malkų ar durpių) dar 
nepraktikuojamas, nors laboratoriniai bandymai jau daromi. 

Projektuojamos įmonės finansavimas taip pat nelengvas 
klausimas. Cemento fabrikui pastatyti reikalinga maždaug 1,5 — 
2,5 milionų litų, be to, dar reikalingas nemažas apyvartos kapita- 
las. Tokius pinigus surinkti dabartiniu metu nelengva. 

Bendrai reikia pasakyti, kad cemento fabriko pastatymas 
ir cemento gamybos įkūrimas dabartiniu metu nėra lengvas, ir 
cemento gamybos konjunktūra ne labai palanki. Mūsų pagaminto 
cemento kaina gal ir nebūtų žemesnė už svetimo cemento kainą. 
Bet to nereikėtų baidytis: ir duoną mes pagaminame ne pigiau, 
kaip ir kituose kraštuose, o vis dėlto žemės arti neatsisakome. 
Taigi ir cemento gamybos kūrimu reikia susirūpinti. 


Il. 
1929. II. 16. 


Iškilmingas vasario mėn. 16 d. 
posėdis. 
(1929. II. 16.) 


Dalyvauja rektorius, prorektorius, sekretorius, visų fakultetų 
dekanai, daug mokomojo personalo ir studentų. 

Posėdis pradedamas tautos himnu. Po himno taria žodį 
rektorius prof. Jodelė, apibūdindamas septynerius Universiteto 
gyvavimo metus. Per šį laiką Lietuvos Universitetas tvirtai at- 
sistojo ant kojų ir įsigijo pripažinimo savo kaimynų tarpe. Antai, 
Lietuvos Un-tas yra jau suteikęs keletui asmenų daktaro laip- 
snius, kurie buvo į jį kreipęsi iš kaimyniškųjų užsienių. Vyriau- 
sias mūsų Un-to uždavinys — rengti mūsų valstybei įvairių pro- 
tesijų inteligentiją — dar tik pradėtas. Dar ilgai neteks mums 
turėti baimės del inteligentų pertekliaus Lietuvoje, nes šiandien 
dar daug svetimtaučių turi paėmę Lietuvoj įvairių profesijų vie- 
tas, k. a. inžinierių, gydytojų, mokytojų. 

Tikras Lietuvos inteligentas, keldamas savo krašto gerovę, 
neturėtų, greta savo profesijos „baltarankiško“ darbo, baugin- 
tis ir vad. „juodojo darbo“, nors dėl to jo rankų oda ir nepa- 
liktų labai švelni. Užsienių inteligentija jau to pradeda nesi- 
bijoti, ypač vartojant tinkamus įrankius ir mašinas. 

Po rektoriaus kalbos Un-to sekretorius praneša apie dabar- 
tinę Un-to būklę įvairiais atžvilgiais. 

Universiteto personalo skaičius 1929 m, sausio m. 1 d. 
buvo toks: 1) Vyresniojo mokslo personalo 123, 2) jaunesniojo 
— 110, 3) technikinio 24, 4) administracijos tarnautojų — 11 ir 
5) šveicorių bei sargų 58; viso 326 asm. 

Studentų ir laisvųjų klausytojų 1929 m. vasario mėn. 13 d. 
buvo 4002, kuris pasiskirstė fakultetais šiaip: Teologijos-Filosoti- 
jos fak-to 386; Evang. teol. fak-to 22; Human. m. fak-to 810; 
Teisių fak-to 1311; Mat.- Gamtos fak-to 382; Medic. fak-to 685 
ir Technikos fak-to 406. 

Baigimo diplomus nuo 1922 m. iki 1929 m. vas. 16 d. 
gavo: Teol. fak-to 154; Evang. teol. fak-to 1; Human. m. f. 12; 
Teisių f. 194; Mat. Gamtos f. 27; Med. i. 105; Technikos f. 19. 
Viso 512. 

Garbės daktaro laipsnis nuo 1922 iki 1929 m. vasario m. 
16 d. suteiktas: 

1923 m. 1) Jonui Šliūpui Med. Dr. h. c., 
2, Jonui Basanavičiui Med. Dr. h. c. 
1924 m. Aureliui Voss Matem. Dr. h. c. 
1926 m. Kaziui Griniui Med. Dr. h. c. 
1927 m. S'amuelini Zocih Theol; Dr -h. C: 
1928 m. 1) Viliui Storastai Vydūnui Philos. 
Dr. he 
2) Juozui Lukašeėk. Theol: Dr E, <. 
3) Aleksandrui Dambrauskui - Jakštui 
Matem. Dr. h. c. 
4) Marijai Pečkauskaitei Philos. Dr. h. c. 
Daktaro laipsnis nuo 1922 iki 1929 m. vasario m. 16 d. suteiktas: 
1926 m. Vladui Lašui Med. Dr. 
1927 m. 1) Jurgiui Žilinskui Med. Dr. 
2) Bronislovui Valpitrs Theol Dr. 
3) Borisui Vipper Philos Dr. 
4) Aleksandrui Veidemann Phil. Dr. 
1928 m. 1) Antanui Tamošaičiui Dr. jur. 
2) Kaziui Audeniui Dr. Theol. 
1929 m. Kaziui Oželiui Med. Dr. 

1928 m. įregistruota 14 naujų studentų organizacijų. Iš viso 
dabar Universitete yra įregistruota 65 studentų organizacijos. 

Po sekretoriaus pranešimo skaitė paskaitą Prof. Jakubė- 
nas tema: „Indų pasaulėžiūra ir krikščionybė“. 

Po paskaitos rektorius tarė baigiamąjį žodį, reikšdamas pa- 
sigailėjimo del vakar dienos studentų susirinkimo Un-te be lei- 
dimo — dėl to būsiąs padarytas tardymas — ir pareikšdamas vil- 
ties, kad ateity panašūs įvykiai nebepasikartosią. Studentų choras 
sugiedojo „Gaudeamus“. Posėdis prasidėjo 12 val., baigėsi 
15 val. 


Lietuvos Universiteto 1928 m. studentų registracijos apyskaita. 

7. | Matematikos-Gamtos f. „| 546.199,31 93.153,51 128.353,68 | 767.706,50 56.620 7.451,50 20.825,96 84.903,46 | 120.836,59 | 0985.4723,49 — 1.106.310,08 
BA E Bledlcios E. 2 < 781.383,77 ) 50.201,36 | 172.879,44 |1.004.464,57 | 108.855 | 15.633,79 32.147,21 | 156636.06 | 213.881,44 | 936653,77 — 1 150.535,21 
GE LEcHniltos E 316.699,48 5.608,87 59.465,41 | 411.773,76 59.400 4.034,07 11.838,72 15.322,19 36 623,76 | 340.826,02 371.449,18 

Iš viso. . „| 2.930.829,66 | 445373,12 | 572.098,80 | 3.948.301,58 | 608.270 | 53.323,40 108.386,39 | 769.989,79 | 567.533,69 |3.319.786,06 |2.112.152 | 5.999.472,05 


